text: Big Funk Theory i Raquel Lúa actuaran a l'Estrena't - Cabal Musical
  Big Funk Theory i Raquel Lúa actuaran a l'Estrena't
  4 de novembre de 2016 @ 19:00 – @ 21:00
  Av. del Jordà, 27, 08035 Barcelona
  Un total de cinc grups participaran a l'Estrena't de Música el proper 4 de novembre. D'entre ells hi trobem dos grups del Cabal Musical: Big Funk Theory i Raquel Lúa. L'actuació serà el proper divendres a les 19h al Centre Cívic Casa Groga i serà gratuïta. Entre els participants se seleccionaran dos guanyadors. Per una banda, el grup que rebi el Premi del Jurat actuarà a Sidecar, i la formació que rebi el Premi del públic ho farà a la sala Salamandra en el marc de la programació Discconcerts.
  A banda de Big Funk Theory i Raquel Lúa també hi participaran Bonelli (cantautor), Marasma Zibra (alternatiu) i No Longer (punk-rock). Estrena't és la mostra de teatre, dansa i música del Centre Cívic Casa Groga que pretén promoure, fomentar i donar oportunitats als grups emergents de la ciutat de Barcelona. A banda de l'Estrena't de Música, també se celebraran l'Estrena't de Teatre (11 de novembre) i l'Estrena't de Dansa (18 de novembre).